39. schôdza NR SR - 5.deň - B. popoludní
Dátum: 2025-09-16
Poslanec: Marcinková, Vladimíra (SaS)
Druh vystúpenia: Vystúpenie v rozprave

Vážené dámy, vážení páni ďakujem pekne za slovo, pán predsedajúci. Pri skrátenom legislatívnom konaní § 89 ods. 1 rokovacieho poriadku jasne hovorí, že návrh zákona môžeme prerokovať v skrátenom legislatívnom konaní, len ak môže dôjsť k ohrozeniu základných práv a slobôd, k nejakej bezpečnostnej situácii alebo bezpečnostnému ohrozeniu alebo ak hrozia značné hospodárske škody. Ja by som, keď už idete vo veľkom novelizovať rokovací poriadok aj v rámci tejto rozpravy navrhla, že kľudne môžete zmeniť aj znenie tohto paragrafu a ten bod ak hrozia značné hospodárske škody nahradiť slovami "ak v tejto krajine vládne strana SMER" a poviem aj prečo. Pretože tie argumenty a tie fotky a tie rôzne vizuálne pomôcky, ktoré využívate, keď sa snažíte argumentovať, prečo je táto konsolidácia nutná. Ako bývali neviem čo, predsedovia strán, ministri, neviem kto každý zadlžili túto krajinu, tak pripomeňme si čísla, ktoré rozpočtová rada opakuje posledné tri týždne v každej jednej diskusii. Takže citujem ich, necitujem nejaký svoj názor alebo proste nejaké údaje, ktoré som si vycucala ale citujem čo ony hovoria. Táto vláda, vláda SMER-u, HLAS-u a SNS a všetkých tých ďalších, ktorí vznikli za posledné obdobie, prebrala deficit na úrovni 4,8 %. A hneď na konci roka prijala vláda nové výdavky a deficit sa pri ich vládnutí zvýšil na 5 %. Čiže to nie je tak, že teraz zachraňovali našu ekonomiku. Hneď deficit zvýšili. V roku 2024 bol deficit už na úrovni 5,27 % a v roku 2025 bude tak isto nad 5 %. Čiže naozaj tie tváre, ktoré pán minister veľmi rád používa za sebou ako dôvod konsolidácie, no fakticky to nesedí. Pretože fakticky ten deficit zvyšujete vy svojim vládnutím. A ja uvediem taký názorný príklad, ktorý by kľudne mohol byť použitý aj v dôvodovej správe. Kľudne aj skráteného legislatívneho konania kedy hovoríte, že nám hrozia značné hospodárske škody a preto tu o tom rokujeme v tomto skrátenom režime. No áno. Každým jedným dňom vášho vládnutia hrozia vážne a značné hospodárske škody, lebo uvediem len príklad. Za prvý polrok roku 2025 táto koalícia zvýšila počet úradníkov o 699, pričom súvisiace výdavky s týmto navýšením predstavujú 240 miliónov. Áno, každý jeden deň, ktorý vládnete sú pre Slovensko jednoducho hospodárske škody. Pretože vidíme, že kým vy na jednej strane hlásate, že znížite počet úradníkov, že idete optimalizovať, že 10 % nižšie tam, 10 tam a dokonca si pamätám ako v minulosti pán premiér povedal, že keby z úradu vlády tretinu alebo neviem koľko úradníkov vyhodil, že si to nikto nevšimne. No nech to urobí, pretože jedným z úradov, ktorý naberal v poslednom období za tento polrok najviac úradníkov je práve úrad vlády. Takže ja sa pýtam, keď chcete konsolidovať, prečo nezačínate od seba, ale prvé čo urobíte, tak si vy naberiete nových úradníkov zo svojich nových kamarátov. Veď napríklad len dohodárov v ústrednej štátnej správe máme cez 10 tisíc. Kto sú tí dohodári? No ja vám poviem kto sú to. To sú takí ľudia ako Romana Tabak, ktorá tu splnila svoju úlohu. Pomohla komu bolo treba. No nebudeme sa k tomu vracať a teraz má niekoľko dohôd kto vie, kde všade. Takže naozaj. Toto sú tí dohodári, ktorí nás stoja 300 miliónov eur ročne. Máme 10 tisíc dohodárov, hej? V rámci našej ústrednej štátnej správy. Tak naozaj stačí sa pozrieť na tieto čísla a všetkým je jasné, že to nie živnostníci majú platiť túto konsolidáciu. Naozaj nie rodiny s deťmi, matky, ktoré si chcú privyrobiť na materskej ale to vy máte hľadať, kde všade ste pozamestnávali svojich kamarátov a škrtnúť im tie miesta. Vláda si to kazí sama. A ja som presvedčená, že je to tým, že tu máme stále nové a nové výdavkové opatrenia, ktoré nemáme vlastne nijako kryté. Vy stále prichádzate s novými výdavkami a v rozpočte pre ne nie je miesto. Daňové zaťaženie Slovenska je aktuálne, aktuálne najvyššie v tomto storočí. Prevyšujeme rovnako fungujúce krajiny ako je Česko a Poľsko. Už naozaj nie je väčší priestor pre väčšie daňové zaťaženie a to bolo povedané pred týmto konsolidačným balíčkom skupinou expertov a ekonómov. A vy ste prišli s ďalším. Rastú nám výdavky na obranu. Ja chápem v akej sme situácii, ale aj na tie sa môžeme pozrieť. Máme tu 13 dôchodky, na ktoré dávame viac ako 1 miliardu. Máme tu naozaj neefektívnu a neadresnú helikoptérovú energo pomoc, ktorá nepomáha tým najzraniteľnejším. Pomáha aj tým, čo si vykurujú drahé bazény a podobne. Konsolidácia má zlý názov. Toto nie je ozdravný balíček. Toto je naozaj ožobračovanie rodín s deťmi a hlavne živnostníkov. Spomeniem niekoľko príkladov, pretože naozaj toto treba ľuďom vysvetliť, prečo sa tu dnes bavíme o hrozbách pre našu ekonomiku kvôli, ktorým musíme vlastne toto všetko riešiť v skrátenom legislatívnom konaní. Tak napríklad odmeny vyplácané počas materskej dovolenky alebo ošetrovného vrátane toho čo poberáme na deti po novom budú podliehať všetkým odvodom. Ak teda napríklad na materskej dostanete vianočnú odmenu za vašu celoročnú prácu vo firme budete musieť sociálne aj zdravotné, budete musieť sociálnej aj zdravotnej poisťovni zaplatiť všetky odvody. Pre porovnanie doteraz sa platili len zdravotné a úrazové poistenia. Prepáčte musím zakašľať, lebo neviem sa nadýchnuť. Aj ďalšie škrty sa týkajú rodičov starajúcich sa o malé deti. Štát už totižto nebude platiť odvody do druhého piliera za rodičov na materskej a rodičovskej dovolenke. Samozrejme všetky rastúce náklady, ktoré ste spôsobili živnostníkom budú cítiť aj rodiny. Nakoľko veľa matiek si napríklad popri materskej privyrába práve takto. A kým doteraz boli napríklad od odvodov oslobodené oplatilo sa im to vykonávať aj nejakú ekonomickú činnosť. Po novom ich budú musieť platiť a niekedy tie výdavky na odvody budú vyššie ako to čo doposiaľ zarobili. Ako som už spomenula najväčšími otrokmi tejto krajiny však budú živnostníci. Tí sú jednoznačne touto vládou porazení. Pár príkladov toho ako im rapídne narastú náklady. Minimálne odvody do sociálnej poisťovne sa pre živnostníkov zvýšia o 60 eur mesačne, 66 eur mesačne. Minimálne zdravotné odvody sa zvyšujú taktiež v porovnaní s týmto rokom zaplatia živnostníci o 14 eur mesačne viac. Ďakujem tomuto džentlmenovi Ondrejovi Dostálovi menovite, že ma zachránil. To znamená, že len na odvodoch zaplatia živnostníci mesačne minimálne o 80 eur viac ako tento rok. Zmeny sa drasticky dotknú aj drobných živnostníkov, čo ja považujem za absolútne najtragickejšie opatrenie, ktoré sa tu prijíma. Pretože napríklad popri práci, keď si niekto privyrába a má ročný hrubý príjem do 9144 eur, po novom bude musieť sociálnej poisťovni platiť 131 eur na odvodoch mesačne, čo je absurdná situácia. Pretože ak napríklad mesačne zarobí ako živnostník 100 eur, tak do sociálnej poisťovne bude musieť odviesť viac ako zarobil. Vláda jednoducho pozýva ľudí, aby prešli do šedej ekonomiky, aby to robili na čierno a aby si neprivyrábali poctivo na zmluvu, ale aby to robili rôznym iným kreatívnym a nelegálnym spôsobom, pretože inak sa im pracovať naozaj neoplatí. Vláda sťažila aj podnikanie pre tých, ktorí s ním len začínajú. Doteraz boli začínajúci podnikatelia oslobodení od platenia odvodov jeden rok. Vláda toto obdobie znižuje na 5 mesiacov, po ktorom budú musieť živnostníci platiť odvody rovnako v sume 131 eur mesačne. A ak by sa vláda nebola schopná spýtať sa samej seba, že či tu vôbec potrebujeme živnostníkov a na čo tu potrebuje živnostníkov, tak ja im na túto otázku odpoviem, pretože práve živnostníci to je tá stredná vrstva. To je ten motor ekonomiky, to sú tí čo vytvárajú hodnoty a naozaj prispievajú k tvorbe HDP. Znižujú nezamestnanosť, pretože títo ľudia si vytvárajú vlastné pracovné miesto. Nie sú záťažou pre štát a vytvárajú zdravé konkurencie schopné prostredie. Čo v konečnom dôsledku môže tlačiť ceny dole a pomáhať tej ekonomike. A už len na koniec. Ja strácam dych normálne, keď o tomto hovorím, lebo sa cítim ako v nejakej utopii, že vlastne takéto veci tu musíme vysvetľovať vláde, ktorá si hovorí sociálna. Lebo my sa naozaj bavíme o ľuďoch, ktorí majú v podstate tie najnižšie príjmy a budú platiť najvyššie odvody a táto vláda si hovorí sociálna a túto pán Danko si hovoril, že je nejakým zástancom živnostníkov a toto všetko ide pod, podporiť a nemám na toto slov a ešte samozrejme poviete, že za to všetko môže neviem kto každý. Za koho bol deficit oveľa nižší, dobre. (Zakašlanie.) Pardon. Tak len toľko, kým ešte naberiem dych. Že tá predstavená konsolidácia ďalej zvyšuje dnes už neúnosné vysoké daňové odvodové zaťaženie a komplikuje už dnes veľmi komplikovaný a výnimkami zaťažený daňový systém a ešte viac devastuje dnes už naozaj zdevastované podnikateľské prostredie. A to nehovorím ja. To som citovala pána Mikloša, ktorý to nedávno povedal a povedal to veľmi trefne, preto to tu opakujem. Opatrenia, ktoré prinášate znižujú aj kúpyschopnosť obyvateľstva, lebo obyvateľstvo bude chudobnejšie. Preto hovoríme, že ožobračujete ľudí, pretože si znova za tie svoje peniaze budú môcť dovoliť menej a menej oproti ostatným krajinám. Tieto opatrenia nemajú dlhodobý charakter. Nedokážeme nimi zvýšiť rast, ani naštartovať ekonomiku. Znova sa len z pomalý, znova budeme menej konkurencie schopný, menej atraktívny pre investorov a znova sa vrátime k tomu prívlastku, že budeme čiernou dierou Európy, pretože nebudeme schopní prinášať našim občanom riešenia, ktoré budú pre nich znamenať kvalitnejší život a lepšiu životnú úroveň. A toto nie je niečo na nás čo by sme mali nesúhlasiť. O to by sme sa mali snažiť my všetci, ktorí tu sme v politike. Či napravo, či naľavo, jednoducho všetci by sme sa mali snažiť, aby sa tu ľuďom žilo lepšie, aby mali lepšiu životnú úroveň a aby naozaj takýmto spôsobom sme, sme nesiahali na ich základné istoty, ktoré ste vy ešte voľakedy chceli chrániť. A zvyšovanie daní ma opäť výraznú prevahu v objeme opatrení oproti, oproti iným, pretože vláda politicky nenašla odvahu zvýšiť znovu sadzbu DPH čo chápem a považujem za dobre. Ale rozhodla sa znížiť pracujúcim prijmi čo, čo malo byť riešené inak a tie nástroje ako sa to dá riešiť vám sú ponúkané nie len mnou, ktorá nie som odborníčkou na ekonomickú oblasť ale ľuďmi, ktorí naozaj prichádzajú s návrhmi z prostredia rozpočtovej rady a tie návrhy cieľ presne hovoria, že jednoducho 13 dôchodky si nevieme dovoliť. Je tam 1 miliarda, ktorú naša ekonomika potrebuje. Hovoria o tom, že treba sa pozrieť na tie výdavky na obranu. Či sme schopní v tomto objeme ich v tejto situácii vlastne všetky zvládnuť. A tak ďalej, a tak ďalej a hlavne sú to výdavky na strane štátu, tak ako som popísala, že len za pol roka tohto roku máme o vyše 600 úradníkov viac ako sme mali minulý rok. Toto nie je spôsob akým sa konsoliduje. To je spôsob akým sa ===== ...všetky zvládnuť a tak ďalej, a tak ďalej, a hlavne sú to výdavky na strane štátu. Tak ako som popísala, že len za pol roka tohto roku máme o vyše 600 úradníkov viac, ako sme mali minulý rok. Toto nie je spôsob akým sa konsoliduje. To je spôsob akým sa rozhadzuje a míňa na svojich ľudí, namiesto toho, aby sme šetrili a neťahali to z peňaženiek občanov. Ďakujem.